cyanic-selkie/wikianc huggingface dataset:
Էդիթ Էվանս
Հետագա տարիներ
Էդիթը իր կատարման համար նա առաջադրվել է Նյու Յորքի կինոքննադատների ընկերության կողմից Լավագույն դերասանուհի մրցանակին։ Հետագա տարիներին նա նկարահանվել է նման ֆիլմերում, ինչպիսիք են 1963 թվական Թոմ Ջոնսը, 1964 թվական Կավիճի այգի, որոնց համար նա երկու տարի անընդմեջ դարձել է Օսկարի թեկնածու` որպես Օսկար երկրորդ պլանի լավագույն դերասանուհի։ Նրա ամենահայտնի ֆիլմային դերը Մեգի Ռոսն էր 1967 թվական, Շշուկներ ֆիլմում, որի համար նա ստացել է BAFTA, Ոսկե գլոբուս մրցանակներ, ինչպես նաև առաջադրվել էր Օսկար մրցանակի՝ որպես լավագույն դերասանուհի ։ 1925 թվականին դերասանուհին ամուսնանացել է Ջորջ Բուտայի հետ, որը մահացել է 1935 թվականին։ Հետագայում նա չի ամուսնացել և կյանքի մնացած օրերն անցկացրել է միայնակ։
Մահ
Էդիթ Էվանսը մահացել է 1976 թվականի հոկտեմբերի 14-ին, 88 տարեկան հասակում, Կենտում։
Արտաքին հղումներ
Կատեգորիա:«Ոսկե գլոբուս» մրցանակի դափնեկիրներ Կատեգորիա:BAFTA մրցանակի դափնեկիրներ Կատեգորիա:Բրիտանացի կինոդերասանուհիներ Կատեգորիա:Անգլիացի կինոդերասանուհիներ Կատեգորիա:Դերասանուհիներ այբբենական կարգով Կատեգորիա:20-րդ դարի դերասանուհիներ Կատեգորիա:Բրիտանացի հեռուստատեսային դերասանուհիներ Կատեգորիա:Բնօրինակում անաղբյուր հոդվածներ
Հովհաննես Վանանդեցի
Հովհաննես Վանանդեցի, Հովհան (Ամիրզադե Միրզայի Միրզայան, ), հայ բանաստեղծ, մշակութային գործիչ։
Կենսագրություն
Սկզբնական կրթությունն ստացել է ծննդավայրի Կտուց անապատում։ 1798 թվականին ավարտել է Կ․ Պոլսի «Մայր դպրատուն»-ը։ 1799 թվականից Վանանդեցին աստվածաբանություն և հայկաբանություն է դասավանդել Զմյուռնիայի նորաբաց Մեսրոպյան վարժարանում։ Իր առաջին գործում՝ «Ճառ ներբողական ի սուրբ Խաչն Քրիստոսի եւ պատմագրական առասացութիւն ի Սուրբ Նշանն Գ․ Վանանդեցի Յ․ Վանանդեցի Վարագայ» (1816, հրատարակվել է 1853), տալիս է Վարագա վանքի կառուցման պատմությունը, մատնանշում քրիստոնեական կրոնի դերը հայ ժողովրդի կյանքում։ 1829 թվականին Վանանդեցին ավարտել է «Տեսարան հանդիսիցն Հայկայ, Արամայ եւ Արայի» (հրատարակվել է 1856) դյուցազներգությունը, որի նյութը հայ ժողովրդի պատմական-առասպելական անցյալն է։ Հեղինակը հիմնականում հետևել է Խորենացուն, թեև կան որոշ հավելումներ ու շեղումներ։ Մյուս՝ «Արփիական Հայաստանի» (1836) դյուցազներգությունում (10 հազար տող) շարադրված է հայ ժողովրդի՝ քրիստոնեություն ընդունելու պատմությունը (ըստ Ագաթանգեղոսի)։ Որոշ ընդմիջումից հետո Վանանդեցին գրել է իր վերջին՝ «Ոսկի դար Հայաստանի» (1841) դյուցազներգությունը (5500 տող)։ Ունենալով հարուստ գիտելիքներ, տիրապետելով հայ բանաստեղծական արվեստի օրինաչափություններին՝ հեղինակը ստեղծել է բարձրարժեք գործ։ Իր այս երեք դյուցազներգություններով Վանանդեցին որոշակի ձև և ուղղություն է տվել հայկական կլասիցիզմի իզմիրահայ թևին և առաջադիր սկզբունքներ թելադրել առհասարակ հայկական կլասիցիզմի համար։ Վանանդեցու բանաստեղծություններից հայտնի է «Առ Հայաստան»-ը (առավելապես իր առաջին տողով՝ «Հայաստան, երկիր դրախտավայր»), որ երգի է վերածել Կոմիտասը։
Ծանոթագրություններ
Կատեգորիա:Հայ բանաստեղծներ Կատեգորիա:Հայ մշակութային գործիչներ
Հայ TV
«Հայ TV», հայկական մասնավոր հեռուստաընկերություն։ Հիմնվել է 1999 թվականին Գագիկ Բունիաթյանի կողմից ։ Հեռուստաալիքը ներկայացնում էր լրատվական, հասարակական, քաղաքական, երաժշտական և ժամանցային բնույթի հաղորդումներ։ Եթերային հեռարձակումը ավարտվել է 2010 թվականին, զիջելով իր հաճախականությունը «Լայմ» հեռուստաալիքին  ։
Ծանոթագրություններ
Կատեգորիա:Հայաստանի հեռուստաընկերություններ Կատեգորիա:Հայաստանի հեռուստաալիքներ Կատեգորիա:Հեռարձակումը դադարեցրած հեռուստաալիքներ
Արգինի (լեռնագագաթ)
Այրիջա, Այրիջա, լեռնագագաթ Հայկական լեռնաշխարհում, Սևանա լճից արևելք։ Բարձրությունը 2660 մ։ Այժմ սովորաբար կոչվում են Արգինի :
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայկական լեռնաշխարհի լեռնագագաթներ
Ախթար Մանսուր
Ախթար Մանսուր, նաև հայտնի է որպես Մուլլա Ախթար Մանսուր, (ملا اختر منصور, ), Մուհամմեդ Օմարի մահից հետո եղել է Թալիբանի առաջնորդը ։ Աֆղանստանի Իսլամական էմիրության ժամանակ զբաղեցրել է քաղաքացիական ավիացիայի նախարարի պաշտոնը։
Մահ
2015 թվականի դեկտեմբերի սկզբին հայտնվել էր հաղորդագրությունն այն մասին, որ Ախթար Մանսուրը մահացել է խմբի մյուս պարագլուխների հետ փոխհրաձգության ժամանակ, բայց ավելի ուշ այդ տեղեկությունը հերքվել է ։
2016 թվականի մայիսի 21-ին ամերիկյան անօդաչու թռչող սարքը հրթիռային հարված է հասցրել ավտոմեքենայի վրա, որում, ենթադրաբար Ախթար Մանսուրն է եղել։ Մայիսի 22-ին Թալիբանի առաջնորդի մահվան մասին տեղեկությունը հաստատել են խմբերի բարձրաստիճան հրամանատար մուլլա Աբդուլ Ռաուֆը և Աֆղանստանի վարչապետ-նախարար Աբդուլլա Աբդուլլան։
Հրթիռային հարվածը տեղի է ունեցել Աֆղանստանի և Պակիստանի սահմանամերձ շրջանում։ Գործողությանը մասնակցել են մի քանի ամերիկյան անօդաչու թռչող սարքեր, նրանց թիրախը եղել է ենթադրյալ ահաբեկիչների ավտոմեքենան ։
Մավլավի Հայբաթուլլա Ահունձադան որպես «Թալիբան» շարժման պահակետերի առաջնորդ դարձել է Ախթար Մանսուրի հաջորդողը ։
Ստարի Խուտոր (գյուղ, Լոխովիցայի շրջան)
2001 թվականի տվյալներով Ստարի Խուտոր գյուղում բնակվում էր 187 մարդ։ Բնակավայրը զբաղեցնում է 2655 կմ² տարածք։ Բնակչության խտությունը կազմում էր 70,43 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Լոխովիցայի շրջանի բնակավայրեր Կատեգորիա:Ուկրաինայի գյուղեր
Երկաթբետոնե կոնստրուկցիաներ և շինվածքներ
Ամրան
Ամրանը, որն իր վրա է վերցնում տարրում առաջ եկող հիմնական ձգող կամ սեղմող ճիգը, կոչվում է աշխատող ամրան, հեծանային սալերում աշխատող ամրանին ուղղահայաց տեղադրվում է բաշխիչ ամրան։ Գծային տարրերում ամրան է տեղադրվում նաև նրանց լայնական ուղղությամբ՝ անուրների կամ լայնական ձողերի ձևով։ Այդ ամրանը թեք ձողերի հետ իր վրա է վերցնում տարրում գործող մոմենտների և լայնական ուժերի ազդեցությունից առաջացող լարումների մի մասը։ Միաձույլ երկաթբետոնե կոնստրուկցիաները պատրաստվում են անմիջականորեն շինհրապարակներում սովորաբար կիրառվում են այն շենքերում ու կառույցներում, որոնց տարրերը ստանդարտ չեն, և հատկապես մեծ բեռնվածքների դեպքում (բազմահարկ, արդյունաբերական շենքերի հիմքեր, կարկասներ ու ծածկեր, հիդրոտեխնիկական, տրանսպորտային և այլ կառույցներ)։ Մի շարք կապիտալիստական երկրների (ԱՄՆ, Մեծ Բրիտանիա, Ֆրանսիա և այլն) ժամանակակից շինարարական պրակտիկայում միաձույլ երկաթբետոնե կոնստրուկցիաները լայն կիրառություն են գտել, որը բացատրվում է այդ երկրներում շենքերի ու կառույցների կոնստրուկցիաների տիպայնացման և պարամետրերի միատեսակացման պետական համակարգի բացակայությամբ։ ԽՍՀՄ-ում միաձույլ կոնստրուկցիաները գերակշռում Էին մինչև 1930-ական թվականներին։ Երկաթբետոնի արտադրության ընդհանուր ծավալում ԽՍՀՄ-ում միաձույլ երկաթբետոնե կոնստրուկցիաների տեսակարար կշիռը կազմում է մոտավորապես 35% (1970)։ Հավաքովի երկաբետոնի կոնստրուկցիանները և շինվածքները շինարարության տարբեր ճյուղերում (բնակարանայիև քաղաքացիական, արդադրական, գյուղատնտեսական և այլն) կիրառվող հիմնակաև կոնստրուկցիաներն ու շինվածքներն են։ Միաձույլ կոնստրուկցիաների նկատմամբ դրանք ունեն էական առավելություններ։
Հավաքովի կոնստրուկցիաններ
Հավաքովի կոնստրուկցիաները լայն հնարավորություններ են ստեղծում շինարարության ինդուստրացման համար, մեծ չափերի երկաթբետոնե տարրերի կիրառումը թույլ է տալիս աշխատանքների հիմնական մասը շինհրապարակներից փոխադրել արտադրության բարձր կազմակերպված տեխնոլոգիական պրոցեսով գործարան։ Դա զգալիորեն կրճատում է շինարարության ժամկետները, ապահովում է շինվածքների ավելի բարձր որակ, ցածր արժեք և աշխատանքի փոքր ծախսումներ։ Հավաքովի երկաթբետոնե կոնստրուկցիաների կիրառումը թույլ է տալիս լայնորեն օգտագործել նոր արդյունավետ նյութեր (թեթև ու բջջավոր բետոններ, պլաստմասսաներ են), փոքրացնում է ժողովրդական տնտեսության այլ ճյուղերի համար անհրաժեշտ փայտանյութերի ու պողպատի ծախսը։ Հավաքովի երկաթբետոնե կոնստրուկցիաների կիրառման ծավալով ԽՍՀՄ-ը առաջ է անցել առավել զարգացած կա–պիտալիստական երկրներից, ընդ որում երկատբետոնե կոնստրուկցիանների և շինարարական արտադրությունը վեր է ածվել շինանյութերի արդյունաբերության ինքնուրույն ճյուղի։ Ըստ նշանակման տարբերում են հետևյալ առավել տարածված հավաքովի երկաթբետոնե կոնստրուկցիաններ և շինարարական շեևքերի ու կառույցերի հիմքերի ու ստորգետնյա մասերի համար (հիմքի բլոկներ ու սալեր, նկուղների պատերի պանելներ ու բլոկներ), շենքերի կարկասների համար (սյուներ, պարզունակներ, մարդակներ և այլն), դրսի և ներսի պատերի համար (պատի ու միջ նորմի պանելներ և բլոկներ), շեևքերի միջնարկային ծածքերի ու վերնածածկերի համար (պանելներ, սալեր և վրաքաշեր), աստիճանների համար (սանդղաբազուկներ, սանդղահարթակներ), սանիտարատեխնիկական հարմարանքների համար (ջեռուցման պանելներ, օդափոխման և աղբատարևերի բլոկներ, սանիտարատեխնիկական խցեր)։
Հավաքովի միաձույլ երկաթբետոն
Հավաքովի միաձույլ երկաթբետոնե կոնստրուկցիաները հավաքովի տարրերի (երկաթբետոնե սյուներ, պարզունակներ, սալեր և այլն) և միաձույլ բետոնի այնպիսի զուգակցություններ են, երբ ապահովվում է բոլոր բաղադրիչ մասերի հուսալի համատեղ աշխատանքը։ Այս կոնստրուկցիաները գլխավորապես կիրառվում են բազմահարկ շենքերի ծածկերում, կամուրջներում, ուղանցույցներում և այլն։ Հավաքովի միաձույլ երկաթբետոնե կոնստրուկցիաները պակաս կոնդուստրիալ և այլն, քան հավաքովի կոնստրուկցիաները։ Դրանց կիրառումը հատկապես նպատակահարմար է դինամիկական (այդ թվում՝ սեյսմիկ) մեծ բեռնվածքների դեպքում։ Հավաքովի միաձույլ կոնստրուկցիաների հիմնական առավելությունը (հավաքովի կոնստրուկցիաների համեմատությամբ) պողպատի փոքր ծախսն է և մեծ տարածակաև կոշտությունը։
Գրականություն
Կատեգորիա:Շինարարություն
Աբրահամ Նեմեթ
Աբրահամ Նեմեթ (Abraham Nemeth, ), ամերիկացի մաթեմատիկոս և գյուտարար։ Նա Դետրոյթում և Միչիգանում Դետրոյթի Բարեգթության Համալսարանի մաթեմատիկայի   պրոֆեսոր էր։ Նեմեթը եղել է կույր։ Առավել հայտնի է դարձել կույրերի համար մաթեմատիկա կարդալու և գրելու համակարգը զարգացնելու շնորհիվ։ Աբրահամը շնորհալի երեխա էր և սովորեց դաշնամուր նվագել, օգտագործելով բրայլի գրերը։ Նրան աներևակայելիորեն հմայեց այն, ինչը հետո նա անվանեց «մաթեմատիկայի գեղեցկությունը» ։
Մանկություն և երիտասարդություն
Նեմեթը ծնվել է 1918 թվականի հոկտեմբերի 16-ին Նյու Յորքում Ստորին Իստ Սայդում (Մանհեթեն)՝ հունգարիացի հրեա ներգաղթյալների մի մեծ ընտանիքում, որանք խոսում էին իդիշ։ Նա կույր է ծնվել։
Սկզբում նա հաճախել է հանրային դպրոցներ, բայց նախնական և միջնակարգ կրթության մեծ մասը ստացել է Նյու Յորքի Յոնկերսի հրեական գիլդիայի կույրերի համար նախատեսված դպրոցում։
Բարձրագույն կրթություն
Աբրահամն ավարտել է Բրուքլինի քոլեջը, որտեղ սովորել է հոգեբանություն։ Ուսանողական տարիներին՝ 1930-ական թվականներին, նրան մի քանի անգամ մերժել են, որն ընտրել էր մաթեմատիկան որպես հիմնական մասնագիտությունուն։
Այն ժամանակ կարծում էին, որ կույր մարդը չի կարողանա հետևել գրատախտակին գրված հավասարումներին և լուծումներին
Չնայած 1940-ին ավարտելուց հետո նա չէր կարողանում աշխատանք գտնել որպես հոգեբան, բայց նրան խորհուրդ տվեցին ավելի մասնագիտորեն կատարելագործվել։ 1942 թվականին նա ավարտել է Կոլումբիայի համալսարանը՝ հոգեբանության արվեստի մագիստրոսի կոչումով ։
Այնուամենայնիվ, Կոլումբիայի համալսարանի նման հեղինակավոր հաստատության նույնիսկ ամենաբարձր աստիճանը չի օգնել նրան աշխատանք գտնել այդ ոլորտում։
Հետագա կյանք
1944 թվականրն ամուսնացել է Ֆլորենս Ուայզմանի հետ։
Դեռ գործազուրկ լինելով՝ նրան կույրերի ամերիկյան հիմնադրամից մի քանի առաջադրանք հանձնարարվեց, այդ թվում՝ գործարանում բարձ կարելը, բեռնատար մեքենաներում տուփեր բեռնելը և ծրարներում գրամոֆոնային ասեղները հաշվելը։
Խոսակցություններից դրդված՝ նա թողել է իր ցերեկային աշխատանքը և սկսել աշխատել Կոլումբիայի համալսարանի մաթեմատիկայի դոկտորի գիտական աստիճանի վրա ։
Նեմեթը սկսել է հաճախել մաթեմատիկայի երեկոյան դասընթացների՝ հաշվարկներ կատարելով իր սեփական կարճ ոճով ։
Նա նաև կամավոր հանդես է եկել որպես Բարձրագույն մաթեմատիկայի ուսուցիչ՝ Երկրորդ համաշխարհային պատերազմից հետո զորացրված զինվորների համար ։
Աբրահամը սկսեց ոչ ֆորմալ կերպով կիսվել իր խորհրդանիշներով ուրիշների հետ, նրա ծածկագիրն արագորեն տարածվեց և ընդունվեց։
1950 թվականին նա տպագիր տառերը ներկայացրեց Ամերիկյան բրայլյան կոմիտեին։
1950-ականների կեսերին Նեմեթի օրենսգիրքն ընդունվեց ազգային խմբերի կողմից և ընդգրկվեց գրքերում՝ գյուտարարին հաղորդելով կարիերայի նոր մակարդակ։
1955 թվականին Նեմեթին հրավիրեցին Դեթրոյթի համալսարան՝ կավիճ օգտագործող տեսողություն չունեցող ուսանողներին մաթեմատիկա դասավանդելու համար։ Նա շարունակեց դասավանդել մինչ իր կենսաթոշակը `1988 թվականը ։
Թոշակի ընթացքում Նեմեթը շարունակել է աշխատել ծածկագրի վրա։ Նա մանկուց եղել է հրեական կազմակերպության ակտիվ անդամ, իսկ թոշակի անցնելուց ի վեր եբրայերեն աղոթքների գրքերը բրայլյան լեզվով է արտագրել։
Եղել է Կույրերի ազգային ֆեդերացիայի անդամ։ Նա գրել է մի քանի պատմվածքներ և խոսել NSF-ի համար՝ խոսելով կույր մաթեմատիկոսի իր կյանքի մասին։
2006-ի փետրվարին նա սրտի կաթված է ստացել։
2009-ի հուլիսի 9-ին նա արժանացել է «Jacob Bolotin» մրցանակի ։
Արտաքին հղումներ
Կատեգորիա:Ամերիկացի մաթեմատիկոսներ Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի գյուտարարներ
Ալկատրաս
Ալկատրաս (Alcatraz ), իսպաներենից թարգմանաբար նշանակում է հավալուսն։ Հայտնի է նաև Ռոք (The Rock-ժայռ) անունով։ Կղզին, որ գտնվում է Սան Ֆրանցիսկոյի ծովածոցում, վարչականորեն պատկանում է Կալիֆոռնիա նահանգին։
Կղզու տարածքը օգտագործվել է որպես պաշտպանական ամրոց, հետագայում ռազմական բանտ, ապա՝ որպես խիստ պաշտպանության բանտ՝ վտանգավոր հանցագործների և նրանց համար, ովքեր փորձել են փախչել նախկին կալանավայրերից։ Ներկայումս այդ բանտը չի գործում, կղզին վերածվել է թանգարանի։
Կղզու հայտնաբերում և անվան պատմություն
1775 թվականին իսպանական նավը՝ Խուան Մանուել դե Այալայի գլխավորությամբ, մտավ Սան Ֆրանցիսկոյի ծովածոց։ Նավի անձնակազմը կազմում է ծովախորշի քարտեզը։ Կղզուն տալիս են Լա Իսլա դե լոս Ալկատրասես անունը (La Isla de los Alcatraces : Այն կոչվում է նաև «Հավալուսնների կղզի»՝ կղզում այդ թռչունների մեծ քանակի պատճառով ։ Թռչնաբանների հաշվետվությունների համաձայն՝ ո՛չ կղզում, ո՛չ էլ կղզու հարևանությամբ չկան հավալուսններ, բայց այստեղ կան տարբեր տեսակի բազմաթիվ թռչուններ, ինչպես նաև ջրագռավներ։ Կղզին հայտնի է հատկապես որպես կալանավայր՝ «Island Alcatrazes» անունով։ 1851 թվականին ԱՄՆ-ի գվարդիականները կրճատում են կղզու անունը և դարձնում Ալկատրաս ։
Փարոսի պատմություն
Կալիֆոռնիայում ոսկու հայտնաբերումը 1848 թվականին բազմաթիվ նավեր բերեց Սան Ֆրանցիսկո։ Փարոս կառուցելու անհրաժեշտություն առաջացավ։ 1853 թվականի գարնանը Ալկատրասում կառուցվում է առաջին փարոսը։ 1856 թվականին փարոսի վրա տեղադրվում է զանգ՝ մառախուղի ժամանակ կողմնորոշվելու համար։
1909 թվականին՝ բանտի կառուցման ընթացքում, 56 տարի օգտագործելուց հետո, առաջին փարոսը ապասարքավորվում է։ Երկրորդ փարոսը կառուցվում է 1909 թվականի դեկտեմբերի 1-ին՝ բանտի շենքի կողքին։ 1963 թվականին փարոսը փոխում են և դարձնում ավտոմատ, և այն այլևս շուրջօրյա հսկողություն չէր պահանջում։
Պաշտպանական ամրոց
Ոսկու հայտնաբերումը անհրաժեշտություն առաջացրեց պաշտպանել ծովածոցը։ 1850 թվականին ԱՄՆ նախագահի հրամանով՝ կղզու վրա սկսվում է ամրոցի կառուցումը, որտեղ տեղադրվում է ավելի քան 110 հեռահար թնդանոթ։ Հետագայում բերդը օգտագործվում էր բանտարկյալների համար։ 1909 թվականին բանակը քանդեց այն՝ թողնելով միայն հիմքը, իսկ 1912 թվականին բանտարկյալների համար կառուցվեց նոր շենք։
Ռազմական բանտ
Սառը ջուրը և ուժեղ ծովային ալիքները ապահովում են կղզու մեկուսացումը։ Այդ պատճառով ԱՄՆ կառավարությունը Ալկատրասը համարեց իդեալական վայր՝ ռազմագերիներին պահելու համար։ 1861 թվականին կղզի բերվեցին առաջին ռազմագերիները, ովքերք մասնակցել էին Ամերիկայի քաղաքացիական պատերազմին, իսկ 1898 թվականին՝ իսպանաամերիկյան պատերազմի արդյունքում, ռազմագերիների թիվը 26-ից հասել է ավելի քան 450-ի։ 1906 թվականին՝ Սան Ֆրանցիսկոյի երկրաշարժից հետո, երբ ավերվել էր քաղաքի մեծ մասը, հարյուրավոր քաղբանտարկյալների տեղափոխում են կղզի։ 1920 թվականին երեքհարկանի շենքը ամբողջությամբ լցվում է բանտարկյալներով։
Ալկատրասի բանտը կարողացավ մեծ հեղինակություն ձեռք բերել իր խստապահանջ լինելու և կարգապահության շնորհիվ։ Բանտում կարգուկանոնը խախտողները պատժվում էին։ Նրանց ստիպում էին ծանր աշխատանքներ կատարել, ուղարկում էին մեկուսարաններ, սահմանափակ քանակով էին տալիս հաց, ջուր և այլն։
Ձերբակալված զինծառայողների միջին տարիքը 24 տարեկանն էր։ Մեծամասնությունը ձերբակալվել էր դասալքումների կամ ավելի փոքր հանցանքների համար։ Կային այնպիսի զինծառայողներ, ովքեր ձերբակալվել էին հրամանատարների հրամանները չկատարելու, գողության, սպանության, ֆիզիկական բռնություն կատարելու համար։
Չնայած հանցագործների հանդեպ իրականացվող ծանր կարգապահական միջոցներին՝ բանտային ռեժիմը այդքան էլ խիստ չէր։ Բազմաթիվ ձերբակալվածներ աշխատանքներ էին կատարում կղզու բնակիչների տներում, երբեմն էլ բանտարկյալներ էին ընտրվում երեխաներին հսկելու համար։ Ոմանք էլ օգտագործում էին առիթը՝ բանտից փախչելու համար, սակայն հասնելով ափ՝ նրանք կրկին հետ էին վերադառնում՝ սառը ջրից խուսափելու համար, որոշներն էլ փորձում էին անցնել սառը ջրի միջով և մեռնում էին ցրտահարությունից։
Աստիճանաբար մեղմանում է բանտի կարգուկանոնը։ 1920-ական թվականների վերջերին արդեն բանտարկյալներին թույլատրում են կառուցել բեյսբոլի դաշտ, և բանտարկյալներն էլ իրավունք ունեին հագնելու բեյսբոլի հագուստ։ Ուրբաթ երեկոյան կազմակերպվում էին բռնցքամարտի մրցույթներ։ Այդ մրցույթները շատ հետաքրքիր էին, և նույնիսկ Սան Ֆրանցիսկոյից մարդիկ էին գալիս՝ մրցույթներին մասնակցելու համար։ 1934 թվականին որոշվեց Ալկատրասը այլևս չօգտագործել որպես ռազմական բանտ։ Բանտի շենքը անցնում է կառավարությանը։
Դաշնային բանտ
1920-1930-ական թվականներին բարձրացել էր հանցագործությունների մակարդակը, և սկսվել էին կազմակերպված հանցագործությունները։ Քաղաքներում գանգստերները և մաֆիոզները մեծ իշխանություններ ունեին։ Շատ պաշտոնյաներ կաշառք էին վերցնում և աչք փակում կատարված հանցագործությունների վրա։ Ի պատասխան գանգստերների հանցագործություններին՝ որոշվում է վերաբացել Ալկատրաս բանտը, բայց արդեն որպես դաշնային բանտ։ Հիմնական նպատակն էր վտանգավոր հանցագործներին հասարակությունից մեկուսացնելն ու վախեցնել այն հանցագործներին, ովքեր դեռևս գտնվում էին ազատության մեջ։ Սանֆորդ Բեյթսը և գլխավոր դատախազ Հոմեր Քամինգսը նախաձեռնում են բանտային նոր ծրագիր։ Բանտի վերափոխման համար հրավիրվում է Ռոբերտ Բուրջը՝ այդ տարիների անվտանգության լավագույն մասնագետներից մեկը։ Վերակառուցման ընթացքում հիմքը մնաց, սակայն շենքի տեսքը ամբողջությամբ փոխվեց։ 1934 թվականին ռազմական բանտը ամբողջությամբ փոխվում է։ Շենքն ամբոջությամբ բետոնապատվում է, էլեկտրականությամբ ապահովվում են բոլոր խցերը, փակվում են բոլոր թունելները՝ հանցագործների փախուստը կանխելու համար։ Բանտի ճաշարանը հանդիսանում էր ամենախոցելի տեղը կռիվների համար։ Դռները աշխատում էին էլեկտրական սենսորներով։ Բանտում կային 600 խցեր, որոնք բաժանված էին А, B, C և D բլոկների։ Մինչև բանտի վերակառուցումը՝ բանտարկյալների թիվը այդքան էլ շատ չէր։ D բլոկը ամենավտանգավոր բլոկն էր համարվում, որովհետև այստեղ էին գտնվում առավել վտանգավոր հանցագործները։ Նոր կանոնների ստեղծումը, Սան Ֆրանցիսկո ծովածոցի սառը ջրերը, կառուցված արգելապատերը խոչընդոտում էին բանտարկյալների փախուստը։
Բանտի ղեկավար
Մինչև Ալկատրասի ղեկավար դառնալը՝ Ջոնսթոնը աշխատել էր Սան-Կվենտին բանտում։ Այդ ամենի հետ մեկտեղ Ջոնսթոնը խիստ կարգապահության կողմնակից էր։ Նրա կանոնները ամենաբարդն էին, իսկ պատիժները՝ ամենախիստը։ Ջոնսթոնը գիտեր, թե ինչպես պետք է վարվել նույնիսկ ամենավտանգավոր հանցագործների հետ։
Քիչ հայտնի փախուստի փորձեր
1936 թվականի ապրիլի 23-ին Ջո Բաուէրսը (Joe Bowers), որը հետևում էր վառարանների աշխատանքներին, հանկարծակի բարձրանում է պարիսպների վրա։ Արևմտյան աշտարակի պահակը նախազգուշական կրակ է արձակում։ Ջոն անտեսում է նրան և վիրավորվում հաջորդ կրակոցից։ Նա ցատկում է պարիսպներից 15-30մ և մահանում ստացած վերքերի պատճառով։
1937 թվականի դեկտեմբերի 16-ին Թեոդոր Կոուլը (Theodore Cole) և Ռալֆ Ռոուն (Ralph Roe), որոնք աշխատում էին երկաթի մշակման արհեստանոցում, գործիքներ են պատրաստում։ Երբ պահակը հեռանում է, նրանք այդ գործիքներով կոտրում են պատուհանի շրջանակը և փախչում։ Սակայն նրանց բախտը չի բերում։ Այդ օրը ուժեղ մառախուղ էր և փոթորիկ։ Շատերի կարծիոքվ նրանք մահացել են Սան Ֆրանցիսկոյի փոթորկոտ ջրերի մեջ։ Քիչ հավանական է նաև, որ նրանք կարողացել են լողալով ափ հասնել։ Մինչև այսօր նրանք համարվում են անհայտ կորածներ։
1938 թվականի մայիսի 23-ին Ջեյմս Լիմերիկը (James Limerick), Ջիմմի Լուկասը (Jimmy Lucas) և Ռուֆուս Ֆրենկլինը (Rufus Franklin), որոնք աշխատում էին փայտամշակման գործամասում, մուրճով մահացու հարված են հասցնում անզեն պահակներից մեկին՝ Ռոյ Քլայնին (Royal Cline)՝ հարվածելով նրա գլխին։ Դրանից հետո նրանք բարձրանում են տանիքը և փորձում վնասազերծել աշտարակում հերթապահություն իրականացնող պահակին։ Պահակը՝ Հարոլդ Սթայթսը (Harold Stites), նրանց վրա կրակ է բացում։ Լիմերիկը մահացու վիրավորվում է և անմիջապես մահանում։ Լուկասը և Ֆրանկլինը ձերբակալվում են, իսկ ավելի ուշ ցմահ ազատազրկման են դատապարտվում՝ պահակի սպանության համար։
1939 թվականի հունվարի 13-ին «Դոկը»՝ Արթուր Բարկերը (Arthur «Doc» Barker), Դեյլ Սթեմֆիլը (Dale Stamphill), Ուիլյամ Մարտինը (William Martin), Հենրի Յանգը (Henry Young) Ռուֆուս Մակքեյնը (Rufus McCain) գտնվում էին D բլոկում։ Բարկերը նկատում է, որ այդ բլոկի համար գումարը չի հերիքել ավելի ամուր ձողեր տեղադրելու համար։ Նա ձեռնասղոց է պատրաստում, կտրում երկու ձողերը և ամեն գիշեր դուրս գալիս բանտախցից՝ իր հետ իջեցնելով դրանք։ Երբ պահակը մոտենում էր, Բարկերը կրկին հետ էր վերադառնում իր բանտախուցը, որպեսզի պահակները չիմանային փախուստի մասին։ Նա պատուհանի վանդակացանցերը հատուկ գործիքով հեռացնում է իրարից, հետո կտրում է վանդակացանցերը։ Հունվարի 13-ի երեկոյան նա դուրս է գալիս իր բանտախցից և ազատում իր հանցակիցներին։ Բոլոր հինգ բանտարկյալները փախչում են դեպի ափամերձ գոտիները՝ ճանապարհին իրենց հետ փայտի կտորներ և այլ առարկաներ վերցնելով։ Լողափին նրանք սկսում են լաստանավ կառուցել։ Երբ այն համարյա պատրաստ էր, բանտի պահակներից  մեկը գտնում է կտրած ձողերը։ Սկսվում են փախստականների որոնման աշխատանքները։ Արևմտյան ափի պահակը գտնում է նրանց։ Մարտինը, Յանգը և Մակքեյնը հանձնվում են, Բարկերը փորձում է լողալով փախչել, բայց պահակը կրակում է նրա մեջքին։ Սթեմֆիլը կողք է վազում, բայց հրացանից արձակված գնդակը դիպչում է նրա ոտքին։ Ծանր վիրավորում ստացած Բարկերը երկու օր անց մահանում է հիվանդանոցում։
1941 թվականի, մայիսի 21-ին Ջո Կրետցերը (Joe Cretzer), Սեմ Շոկլեյը (Sam Shockley), Առնոլդ Քայլը (Arnold Kyle) և Լլոյդ Բարկդոլը (Lloyd Barkdoll) ուղղիչ աշխատանքի ժամանակ գերի են վերցնում մի քանի պահակների։ Պահակները, այդ թվում Պոլ Մեդիգանը (Paul Madigan) (որը հետագայում դարձել է Ալկատրասի երրորդ տնօրենը), կարողանում են բանտարկյալներին համոզել, որ նրանք չեն կարող կղզուց դուրս գալ։ Բանտարկյալները հավատում են նրանց և հանձնվում։
1941 թվականի սեպտեմբերի 15-ին՝ տարածքի մաքրման ժամանակ, Ջոն Բեյլեսը փորձում է փախչել։ Նա հաջողությամբ հասնում է ջրերին, բայց չի կարողանում ափից շատ հեռանալ։ Սառած ջուրը նրան ստիպում է կղզի վերադառնալ։ Ավելի ուշ նրան տեղափոխում են Սան Ֆրանցիսկո՝ դատավարության համար։ Այդտեղ Բեյլեսը նորից փորձում է փախչել, բայց կրկին չի կարողանում։
1943 թվականի ապրիլի 14-ին Ջեյմս Բորմանը (James Boarman), Հարոլդ Բրեստը (Harold Brest), Ֆլոյդ Համիլթոնը (Floyd Hamilton) և Ֆրեդ Հանթերը (Fred Hunter) բանտի աշխատանքային տարածքում բռնում են երկու պահակների։ Այնուհետև չորսն էլ դուրս են գալիս պատուհանից և շարժվում դեպի ափամերձ գոտի։ Պահակներից մեկին հաջողվում է ազատվել և տագնապ բարձրացնել։ Պահակները վազում են փախչողների հետևից, բայց այդ ժամանակ նրանք արդեն հեռանում էին կղզուց։ Մի քանի պահակներ կրակում են բանտարկյալների ուղղությամբ, մյուսներն էլ փորձում են լողալով բռնել նրանց։ Հանթերին և Բրեստին բռնում են։ Բորմանին կրակում են, և նա խեղդվում է։ Համիլթոնին չեն գտնում և խեղդված են համարում։ Սակայն նա չէր խեղդվել, այլ կղզու ափ էր դուրս եկել։ Երկու օր նա թաքնվում է ծովափին գտնվող կիրճում։ Համիլթոնին բռնում են այն ժամանակ, երբ նա հետ է վերադառնում այն տարածք, որտեղ աշխատում էին բանտարկյալները։
1943 թվականի օգոստոսի 7-ին Հարոն Ուոլթերսը (Huron «Ted» Walters) անհետանում է բանտային լվացքատնից։ Նրան բռնում են ծովափին՝ նախքան ջուր մտնելը։
Արտաքին հղումներ
Կատեգորիա:Կղզիներ այբբենական կարգով Կատեգորիա:ԱՄՆ-ի կղզիներ Կատեգորիա:Անմարդաբնակ կղզիներ
Շումիխինսկի
Շումիխինսկի (Шумихинский), գյուղ Ռուսաստանի Պերմի երկրամասի Գրեմյաչինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1645 մարդ։
Սեր առաջին հայացքից
Սեր առաջին հայացքից, զգացմունք, երբ մարդը, առաջին անգամ տեսնելով անծանոթի, նրա հանդեպ ակնթարթային, ինտենսիվ և, ի վերջո, տևական ռոմանտիկ գրավչություն է զգում։
Տերմինը լայնորեն օգտագործվում է գրականության մեջ որպես տրոպ։ Այնպիսի զգացմունքի նկարագրությունը, ինչպիսին սերն է առաջին հայացքից, առաջին անգամ հայտնվել է հին հույն բնաստեղծների մոտ։ Հետագայում տրոպը լայն տարածում է գտել եվրոպական գեղարվեստական գրականության մեջ, ապա համաշխարհային մշակույթում՝ կինո, երաժշտություն, օպերա։
Ըմբռնման պատմական հասկացություններ
«Առաջին հայացքից սերը» հասկանալու պատմափիլիսոփայական կոնցեպցիաները ծագում են «սեր» հասկացությունից, որն առաջնային է դրա համեմատությամբ։
Անտիկ ժամանակաշրջանում
Հին Հունաստանում «սեր առաջին հայացքից» ֆենոմենը հասկացվում էր կրքոտ սիրո ավելի ընդհանուր հայեցակարգի համատեքստում, մի տեսակ խելագարության կամ, ինչպես հույներն էին անվանում, thea mania-ի (լատիներենից՝ «խելագարություն աստվածներից»)։ Այս սիրային կիրքը նկարագրվել է բարդ մետաֆորիկ և առասպելական հոգեբանական ազդեցությամբ, ներառյալ «սիրո նետերը», որոնք հաճախ վերագրվել են առասպելական Էրոսին կամ Կուպիդոնին, երբեմն այլ դիցաբանական աստվածների կողմից, ինչպիսին է Ֆամա ։ Ենթադրվում էր, որ նետերը հարվածել և «ծակել» են նրա սիրտը, լցրել ցանկությամբ և կարոտով՝ առաջացնելով «սիրո հիվանդություն» ։ «Նետի վերքի» պատկերը երբեմն օգտագործվում էր հին հունական գրականության մեջ օքսիմորոններ և հռետորական հակաթեզներ ստեղծելու համար։
«Սռաջին հայացքից սերը» բացատրվում էր որպես այս գործընթացների արդյունքում սիրահարի հանկարծակի և անմիջական գայթակղություն և պատկերված է բազմաթիվ հունական և հռոմեական ստեղծագործություններում։ Օվիդիուսի «Մետամորֆոզներ»-ում Նարցիսն անմիջապես հիանում է իր իսկ կերպարով (անգիտակցաբար), իսկ Էխոն նույնպես առաջին հայացքից սիրահարվում է Նարցիսին։ Աքիլլես Տատիուսի «Լեյկիպ և Կլիտոֆոն» վեպում սիրահարված Կլիտոֆոնը նկարագրում է իր սեփական փորձառությունը այս երևույթի վերաբերյալ հետևյալ կերպ ."Երբ ես տեսա նրան, ես կորա։ Որովհետև Գեղեցկության վերքը խորն է ցանկացած այլ զենքից, և այն անցնում է աչքերի միջոցով հոգու մեջ։ Սիրո վերքը անցնում է աչքերի միջով, և հիմա ես բազմաթիվ հույզերի զոհ եմ դարձել…"«Սեր առաջին հայացքից» երևույթի մեկ այլ դասական մեկնաբանություն կարելի է գտնել Պլատոնի «Խրախճանք» երկխոսության մեջ՝ Արիստոփանեսի խոսքում պարզունակ երկակի էակներին ժամանակակից տղամարդկանց և կանանց բաժանելու և հետագայում իրենց պակասող կեսի որոնման մասին. «Երբ նրան [սիրահարին] բախտ վիճակվեց հանդիպել իր երկրորդ կեսին, նրանք երկուսն էլ այնքան արբեցած են կապվածությամբ, բարեկամությամբ և սիրով, որ չեն կարող մի պահ տեսադատից կորցնել միմյանց» ։
Դասական Հունաստանում այնպիսի հեղինակներ, ինչպիսիք են Հերոդոտոսը, Պլատոնը, Քսենոֆոնը, Աթենեոսը և շատ ուրիշներ, ուսումնասիրել են նաև Հին Հունաստանում միասեռական վարքագծի ասպեկտները։ Այսպես, հեղինակները, պատմելով հռոմեական կայսր Հադրիանոսի անձնական կյանքի մասին, մասնավորապես նշում են, որ Հադրիանոսի ամենամեծ սերը դարձել է երիտասարդ Անտինոսը ։ Երբ 130 թվականին, նրանք Եգիպտոսում էին, Անտինոսը խեղդվել է Նեղոսում։ Ողբերգության հանգամանքները առեղծվածային էին և բազմաթիվ ասեկոսեների տեղիք են տվել։ Իր սիրելիի մահից հետո Հադրիանոսը շատ է վշտաեցել և որոշ ժամանակ անց աստվածացրել է նրան և հաստատել պաշտամունք։ Այս կապակցությամբ որոշ հետազոտողներ զուգահեռ են անցկացնում հելլենիզմի հիմնադիր Ալեքսանդր Մակեդոնացու նման ժեստի հետ՝ իր ընկերոջ և հավանական սիրեկան Հեփեստիոնի մահից հետո ։ Կայսրերի և նրանց մերձավոր մարդկանց աստվածացնելը 2-րդ դարում սովորական պրակտիկա էր։ Հռոմում ֆավորիտների պաշտամունքը պաշտոնապես հաստատվել էր Սենատի կողմից և սերտորեն կապված էր հենց կայսրի պաշտամունքի հետ։ Սակայն Անտինոսի պաշտամունքի մասշտաբները որակապես գերազանցում էին բոլոր նման դեպքերին ։ Բացի այդ, նրա պաշտամունքը հաստատվել է առանց Սենատի հաստատման ։ Հետազոտողները կարծում են, որ կայսր Հադրիանոսի և Անտինոսի միջև սերը եղել է «սեր առաջին հայացքից»։
Միջնադարում
Միջնադարի, վերածննդի և բարոկկոյի դարաշրջանում եվրոպական գեղարվեստական ​​ գրականության մեջ լայն տարածում է գտել «սեր առաջին հայացքից» տրոպը։
Սիրո նետերի դասական գաղափարը մշակվել է 11-րդ և 12-րդ դարերում հարավային Ֆրանսիայի պրովանսալային բանաստեղծ-տրուբադուրների կողմից և դարձել պալատական ​​սիրո եվրոպական ավանդույթի մի մասը։ Մասնավորապես, ենթադրվում էր, որ նման սիրո աղբյուրը կնոջ հայացքն է ."Իր կնոջ անմիջական տեսողական ընկալման այս դոկտրինան՝ որպես սիրո ծննդի նախապայման, սկիզբ է առել Պրովանսի «beaux esprits»-ի շրջանում։ Ըստ այս նկարագրության՝ կնոջ աչքում սերն առաջանում է, երբ նա հանդիպում է իր ապագա սիրեցյալի աչքերին։ Այդպիսով առաջացած սերը լույսի պայծառ ճառագայթներով փոխանցվում է կնոջ աչքերից դեպի նրա աչքերը, որոնց միջով այն անցնում է, որպեսզի հաստատվի նրա սրտում։"Որոշ միջնադարյան տեքստերում գեղեցիկ կնոջ հայացքը համեմատվում է բասիլիսկի հայացքի հետ։
Ջովաննի Բոկաչչոն իր «Ֆիլոստրատո» պոեմում բերում է մի հիշարժան օրինակ, որտեղ հանդիպում են առաջին հայացքից սիրո ավանդույթը, աչքին արձակված նետը և Կուպիդոնի նետի փոխաբերությունը ։"Եվ նա (Տրոիլոսը), որը դրանից քիչ առաջ այնքան իմաստուն էր... չհասկացավ, որ Սերն իր նետերով բնակվում է այդ գեղեցիկ աչքերի ճառագայթների մեջ... և չնկատեց իր սիրտը խոցող նետը։"Ուիլյամ Շեքսպիրը հետմահու հարգանքի տուրք է մատուցում Քրիստոֆեր Մառլոյին, որը գրել է «Ո՞վ է երբևէ սիրել, որ չի սիրել առաջին հայացքից» 1598 թվականի իր «Հերո և Լեանդր» պոեմում՝ հաջորդ տարի մեջբերելով նրան իր «Ինչպես կցանկանաք» կատակերգության մեջ. «Մեռած հովիվ, հիմա եմ ես գտնում քո զորությունը. Ո՞վ է երբևէ սիրել, որ չի սիրել առաջին հայացքից» :
Ըստ Ժան Ռուսեի՝ սիրահարի աչքերի, նետերի ու «առաջին հայացքից սիրո» կործանարար հետևանքների այս պատկերները շարունակել են տարածվել և զարգանալ Վերածննդի և բարոկկո գրականության մեջ և կարևոր դեր խաղալ արևմտյան գեղարվեստական գրականության մեջ ​​և հատկապես վեպերում ։
Հոգեբանական կոնցեպցիաներ
Հետազոտությունները ցույց են տվել երկու մոտավոր ժամանակամիջոցներ, որոնցց ընթացքում ծնվում է սերը առաջին հայացքից։ Առաջին տարբերակում այս ժամանակը կազմում է 0,13 վայրկյան. հենց այս ինտերվալի ընթացքում է, ըստ հետազոտողների, որ մարդը կարողանում է իր համար որոշել մեկ այլ մարդու գրավչությունը տեսողության միջոցով ։ Երկրորդ տարբերակում այդ ժամանակամիջոցը հանդիպմանը հաջորդող առաջին մի քանի րոպեներն են, այսինքն՝ ցանկացած հարաբերությունների սկսելուն նախորդած ժամանակը ։ Հենց այս կարճ ժամանակահատվածը կարող է ցույց տալ հարաբերությունների ապագա հաջողությունը ։ Այս մի քանի րոպեների ընթացքում մարդիկ հասկանում են, թե ինչն է իրենց համար ընդհանուր, դիմացինի մեջ ինչն է իրեն ավելի շատ դուր գալիս, ինչն է գրավում :Առաջին հայացքից սերը չպետք է շփոթել սիրահարվելու հետ։ Սիրահարվելն ուժեղ դրական զգացողություն է (զգացմունքների ամբողջություն)՝ ուղղված մեկ այլ անձի։ Սիրահարված լինելը գիտակցության անկայուն վիճակ է՝ այն գոյություն ունի որպես փուլ, որը տեղի է ունենում այս կամ այն, միշտ որոշակի ժամանակահատվածում։ Այն կարող է թուլանալ, ավարտվել և նորից ի հայտ գալ։
Արտացոլումը գրականության և արվեստի մեջ
Առաջին հայացքից սիրո ֆենոմենը տարածված է տարբեր ժամանակաշրջանների գրականության, մշակույթի և արվեստի մեջ։
Աստվածաշնչում
Աստվածաշնչի մեկնաբանությունները հաճախ Իսահակի՝ Ռեբեկային ուղղված առաջին հայացքի պատմությանը համարում են սեր առաջին հայացքից ։ Նույնը վերաբերում է Ռաքելին Հակոբի առաջին հայացքին ։
Թագավորների երկրորդ գրքում Իսրայելի Դավիթ թագավորը դիտում է Բաթշեբային լողանալու ժամանակ։ Չնայած «սեր» կամ «սեր առաջին հայացքից» խոսք չկա, մեկնաբանները դա նույնացնում են «առաջին հայացքից տենչանքի» հետ ։
Ենթադրվել է, որ իրենց առաջին հանդիպման ժամանակ Դավթի հանդեպ Յոնաթանի մոտ ծագած զգացմունքները, որը նկարագրված է Թագավորների առաջին գրքում, նույնպես «սեր է առաջին հայացքից»։ Դրանք նկարագրվել են որպես սեր առաջին հայացքից ինչպես այն գիտնականների կողմից, ովքեր պնդում էին, որ նրանց հարաբերությունները էրոտիկ էին, այնպես էլ այն գիտնականների, որոնք նման փաստարկներ չեն ներկայացրել  ։
Գրականությունում
Առաջին հայացքից սերը հայտնվում է մեծ թվով գրական ստեղծագործություններում, ինչպիսիք են.
Տրապը հանդիպում է նաև միջնադարի իտալացի բանաստեղծ Դանթե Ալիգիերիի ստեղծագործություններում, որը բազմիցս գրել է Բեատրիչե Պորտինարիի մասին։ Դանթեն սիրահարվել է նրան վաղ հասակում, և 1290 թվականին Բեատրիչեի մահը մեծ ազդեցություն է ունեցել նրա կյանքի վրա։ Բեատրիչեն հանդես է գալիս որպես ուղեկից Ալիգիերիի «Աստվածային կատակերգությունում»։
Օպերայում
Օպերայի սյուժեները պետք է լինեն սեղմ, որպեսզի համապատասխանեն նրանց կատարմանը երաժշտությանը, և, հետևաբար, դրանք հարմար են այն պատմություններին, որոնցում գլխավոր հերոսները սիրահարվում են առաջին հայացքից։ Հաճախ այս պահը կոմպոզիտորներին ոգեշնչում է անսովոր գեղեցիկ երաժշտություն ստեղծելու։ Բազմաթիվ օրինակներ ներառում են.
Ծանոթագրություններ
Կատեգորիա:Փիլիսոփայական հասկացություններ Կատեգորիա:Միջանձնային հարաբերություններ Կատեգորիա:Զգացմունքներ Կատեգորիա:Սեր Կատեգորիա:Բնօրինակում անաղբյուր հոդվածներ
(8134) Մինին
(8134) Մինին (Minin), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 26-ին Լյուդմիլա Ժուրավլյովայի կողմից Նաուչնիում ։
Միջին հեռավորությունը Արեգակից կազմում է 2,426093 ա. մ., առավելագույնը մոտենում է 1,9603 ա. մ. հեռավորության վրա և հեռանում 2,8919 ա. մ. ։ Արեգակի շուրջ մեկ ամբողջական պտույտ է կատարում 1380,26 երկրային օրվա ընթացքում, իր ուղեծրով շարժվելով միջինում 0,260821 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,31° անկյուն։
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Լյուդմիլա Ժուրավլյովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դիմա Գորինի կարիերան
«Դիմա Գորինի կարիերան» («Карьера Димы Горина»), խորհրդային գեղարվեստական ֆիլմ։
Սյուժե
Առաջիկայում Դմիտրի Գորինն ստանալու է Սբերբանկի մասնաճյուղի ղեկավարի պաշտոնը, բայց մի անգամ նա պատահաբար ավելորդ գումար է տալիս մի մարդու, ով աշխատում է տայգայում՝ «Սիբիր-Ուրալ» էլեկտրահաղորդման գծի կառուցման վրա։ Գումարը վերադարձնելու համար Դմիտրին ստիպված է լինում մեկնել տայգա, սակայն նա չի շտապում վերադառնալ Մոսկվա։ Նա իր համար բացահայտում է բոլորովին այլ կյանք, որը նրան դուր է գալիս, և հանդիպում է մի աղջկա, որի մասին երազում էր։
Երգեր
Ֆիլմում հնչում են հետևյալ երգերը․
Քննադատություն
Քննադատ Նաթելլա Լորդքիփանիձեն «Искусство кино» ամսագրի համար գրած գրախոսականում  ենթադրել է, որ ֆիլմը ավելի շատ դուր կգա այն հադիսատեսներին, քան քննադատներին։ Նա նշել է մտավորականության անհիմն հակադրումը բանվորական բրիգադի անդամներին, ամանորյա երգը համարել է վուլգար, բայց գովել է Դեմյանենկոյի խաղը և լավ դերասանական կազմը։
Գրականություն
Կատեգորիա:Խորհրդային ֆիլմեր Կատեգորիա:1961 ֆիլմեր Կատեգորիա:Խորհրդային կինոկատակերգություններ Կատեգորիա:Մաքսիմ Գորկու անվան կինոստուդիայի ֆիլմեր Կատեգորիա:Ռուսերեն ֆիլմեր Կատեգորիա:Ֆրունզե Դովլաթյանի ֆիլմեր
Պավո Արհինմյակի
Պավո Էրկի Արհինմյակի (Paavo Erkki Arhinmäki, ), ֆինն քաղաքական գործիչ, Ձախ միություն կուսակցության առաջնորդ (2009-2016), 2011 թվականից մինչև 2014 թվականը՝ մշակույթի և սպորտի նախարար Կատայնենի կաբինետում։ 2012 թվականին Ֆինլանդիայում կայացած նախագահական ընտրություններում պետության ղեկավարի պաշտոնի թեկնածու։
Քաղաքական գործունեություն
2001 թվականից մինչև 2005 թվականը ղեկավարել է Ձախ միության երիտասարդական միությունը։
2009 թվականից ընտրվել է Ձախ Միության նախագահ՝ փոխարինելով Մարտի Կորխոնենային։
2011 թվականի հունիսի 22-ին՝ նոր նախարարների կաբինետի ձևավորման ժամանակ նշանակվել է Ֆինլանդիայի մշակույթի և սպորտի նախարար։
2011 թվականի նոյեմբերի 20-ին առաջադրվել է որպես Ֆինլանդիայում 2012 թվականի նախագահական ընտրությունների թեկնածու` Ձախ միություն կուսակցությունից։ 2013 թվականի հունիսի 8-9-ը Տամպերեում կայացած կուսակցության հաջորդ համագումարում Արհինմյակին վերընտրվել է Ձախ միության նախագահի պաշտոնում ։ Նույն համագումարում նա հայտարարեց Եվրախորհրդարանի ընտրություններին իր թեկնածության առաջադրման մասին, քանի որ, նրա խոսքերով, «Եվրոպական տնտեսական ճգնաժամն ապացուցել է եվրոպական ուժային կառույցներին մասնակցության կարևորությունը» ։
2014 թվականի մարտի 25-ին, այն բանից հետո, երբ 2014 թվականի մարտին կայացած բյուջետային շրջանակներում ընթացող բանակցություններում իշխող կուսակցությունների ղեկավարների կողմից ներկայացված առաջարկությունները մերժվեցին «Ձախ միության» խորհրդարանական խմբակցության կողմից՝ որպես «աղքատների վիճակը վատթարացնող», Պավո Արխինմյակին հայտարարել է, որ «Ձախ միությունը» դուրս է գալիս կառավարությունից՝ առաջարկված ծախսերի կրճատումների հետ անհամաձայնության պատճառով։ Արհինմյակիի կարծիքով, իր կուսակցության համար անընդունելի է այն իրավիճակը, երբ սակարկվում է սոցիալական նպաստների ինդեքսավորումը գործազուրկների, կենսաթոշակառուների և ուսանողների համար։ Եվ նա, և տրանսպորտի նախարար Մերջա Կյուլլենենը հրաժարական են տվել իրենց նախարարական պաշտոններից։ Աշխատանքից հեռացել է 2014 թվականի ապրիլի 4-ին ։
2016 թվականի հունիսի 11-ին կայացած հերթական կուսակցական համագումարում Արհինմյակին իր թեկնածությունը չի առաջադրել, կուսակցության նոր նախագահ է դարձել Էդուսկունտայի պատգամավոր Լի Անդերսոնը (ծնվել է 1987 թվականին)։
ԼԳԲՏ շարժում
Իր քաղաքական գործունեության մեջ ակտիվորեն աջակցել է ԼԳԲՏ շարժմանը։ 2012 թվականին հովանավորել է Հելսինկիում անցկացվող ամենամյա գեյ-փրայդին `կոչ անելով դադարեցնել սպորտում սեռական փոքրամասնությունների նկատմամբ խտրականությունը ։
Ընտանիք
Երկար ժամանակ քաղաքացիական ամուսնության մեջ է եղել Պյաիվի Լահտիի հետ ( Päivi Lahti), որը մասնագիտությամբ անասնաբույժ է։ Զույգը պաշտոնապես ամուսնուցել է 2012 թվականի հունվարի 7-ին, և 2012 թվականի փետրվարի 9-ին ծնվել է նրանց դուստրը, ինչի կապակցությամբ Արհինմյակին օգտվել է «հայրական արձակուրդ» մեկնելու իրավունքից՝ երեխայի խնամքի համար։ 2015 թվականի մարտի վերջին լույս աշխարհ է եկել Արհինմյակայի երկրորդ դուստրը ։
Ալեքսանդր Ջեքսոն
Ալեքսանդեր (Ալեքսանդր) Ջեքսոն (Alexander Young Jackson, )՝ կանադացի նկարիչ, գեղարվեստական «Յոթնյակի խմբի» անդամ։ Զգալի ներդրում է ունեցել Կանադայի արվեստի զարգացման գործում։
Կենսագրություն
Ծնվել է 1882 թվականի հոկտեմբերի 3-ին, Կանադայի Մոնրեալ քաղաքում։
Այն բանից հետո, երբ հայրը լքում է վեց երեխա ունեցող ընտանիքը, Ալեքսանդրը ստիպված է լինում աշխատել որպես գրասենյակային տղա վիմագրական ընկերությունում։ Այստեղ նա սկսում է իր գեղարվեստական պատրաստվածությունը՝ երեկոյան դասեր վերցնելով Monument-National թատրոնում։ 1905 թվականին Ջեքսոնը աշխատանք գտնելու նպատակով անասունների համար նախատեսված լաստանավով ճանապարհորդություն է կատարել դեպի Եվրոպա, վերադառնում է նույն կերպ և կանգ է առնում Չիկագոյում։ Այստեղ նա սկսում է աշխատել առևտրային գեղարվեստական ընկերություններում և անցնում կուրսեր Չիկագոյի արվեստի ինստիտուտում։ Գումար վաստակելով, 1907 թվականին Ջեքսոնը կրկին կարողանում է այցելել Ֆրանսիա՝ իմպրեսիոնիզմը ուսումնասիրելու համար։ Այստեղ նա որոշում է դառնալ պրոֆեսիոնալ նկարիչ և ուսանում է փարիզյան Ժյուլիանի ակադեմիայում Ժան-Պոլ Լորանի ղեկավարության տակ։ Ջեքսոնի գեղարվեստական զարգացման վրա մեծ ազդեցություն է ունեցել Etaples art colony գաղութի այցելությունը, որը նա այցելել է 1908 թվականին իր նորզելանդացի ընկեր Էրիկ Մակիի (Eric Spencer Macky, 1880-1958) հետ։ Ֆրանսիայում Ջեքսոնին նույնիսկ հաջողվել է ցուցահանդես կազմակերպել Փարիզյան սրահում։ 1912 թվականին նա վերադառնում է Կանադա իր ավստրալիացի ընկեր-նկարիչ Արթուր Բեյքեր-Կլակի (Arthur Baker-Clack, 1877-1955) հետ։
Կանադայում նկարիչը բնակություն է հաստատում Սվիթսբուրգում, Քվեբեկ, որտեղ ստեղծում էր իր աշխատանքները նեոիմպրեսիոնիզմի ոճով։ 1913 թվականին նա անցկացրեց իր սեփական ցուցահանդեսը Montreal Art Gallery ցուցասրահում։
Պատերազմից հետո նա վերադառնում է Տորոնտո, արշավ է իրականացնում Արկտիկայի Սուրբ Լավրենտիոս գետի վրա, այցելում է Կանադական վահանը և Բրիտանական Կոլումբիան։ 1919 թվականին Ջեքսոնը և նրա վեց գործընկերները կազմավորեցին յոթ նկարիչներից բաղկացած խումբ, որն անվանեցին «Յոթնյակի խումբ»։ 1925 թվականին նա դասավանդել է Տորոնտոյի Ontario College of Art քոլեջում։ 1933 թվականին նա կրկին դառնում է նկարիչների կանադական խմբի հիմնադիրներից մեկը (Canadian Group of Painters), որի կազմի մեջ մտան նաև «Յոթնյակի խմբի» մի քանի անդամներ։
1955 թվականին Ջեքսոնը տեղափոխվում է Մանոտիկ քաղաք, որը գտնվում է Օտտավայից հարավ։ 1965 թվականին նա ինսուլտ է տարել, որը վերջ է դրել նրա նկարչական կարիերային։ Տեղափոխվել է Կլեյնբուրգ, Օնտարիո։
Ալեքսանդր Ջեքսոնը մահացել է 1974 թվականի ապրիլի 5-ին Տորոնտոյում գտնվող ծերանոցում և հուղարկավորվել է Կլեյնբուրգում գտնվող ՄակՄայքլի կանադական մշակութային պատկերասրահի տարածքում ։
Պարգևներ
Պարգևատրված է Կանադայի շքանշանով և Սուրբ Միքայելի և Սուրբ Գեորգիի շքանշանով։
Արտաքին հղումներ
Կատեգորիա:Կանադացի նկարիչներ Կատեգորիա:Ժյուլիանի ակադեմիայի շրջանավարտներ
Մամոպլաստիկա
Մամոպլաստիկան կամ մաստոպլաստիկան պատկանում է վիրաբուժական միջամտությունների խմբին, որի նպատակը կրծքի ձևը փոփոխելն է, կամ այլ եղանակով դրա արտաքին տեսքի փոփոխումն է։ Գոյություն ունի մամոպլաստիկայի երկու հիմնական եղանակ ՝
Սոցիալական ենթատեքստ
Մամոպլաստիկան իսկզբանե ձևավորվել է որպես վիրաբուժական միջամտություն ազատելու համար կանանց իրենց կրծքերի ավելորդ քաշից, միայն ավլի ուշ այն ձեռք է բերել նաև էսթետիկ նշանակություն ։ Կանանց վրա սոցիալական ճնշում է գործադրվում, համապատասխանելու համար ընդհանուր գեղեցկության ստանդարտներին, որի մի մասը կազմում է իդեալական կուրծք ունենալու միտումը  ։ Այս վիրահատության վաղ գրառումները խոսում են այն մասին, որ վիրահատությունը ծառայում է բժշկական նպատակներով, կամ կատարվում է որոշակի սոցիալական խմբում մարդկանց ինտեգրման նպատակով։ 20-րդ դարի սկզբերին Իպոլիտ Մորեստինը և Եվգենի Հոլանդերը սկսեցին ռեդուկցիոն մամոպլաստիկայի իրականացումը էսթետիկ նպատակներով։ 1930-ականներին կրծքագեղձի ռեդուկցիան մեծամասամբ կատարվում էր ավելի շատ էսթետիկ, քան ռեկոնստրուկտիվ նպատակով ։
Այն մինչ այժմ կիրառվում է բժշկական ցուցումներով և հայտնի կանայք շատ են բարձրաձայնում այս խնդրի մասին, շեշտելով, որ ենթարկվել են այս վիրահատությանը, բաց խոսելով դրա մասին։ Այսպիսի օրինակ է Արիել ուինթերը, ով մարմնավորում էր Ալեքսին Ժամանակակից ընտանիքը ֆիլմում, ենթարկվեց ռեդուկցիոն մամոպլաստիկայի, պարանոցի և մեջքի երկար տարիների ցավից հետո ։
Աուգմենտացիոն մամոպլաստիկա
Կրծքի աուգմենտացիան ներառում է կրծքերի իմպլանտներով կամ ճարպի փոխադրմամբ կրծքի չափերի մեծացումն է։ Այս միջամտությունը կարող է նաև վերականգնել կրծքի ծավալը քաշի կորստից կամ հղիությունից հետո հասնելու համար ավելի կլորավուն ձևի և բարելավել բնական կրծքային չափերի ասիմետրիան : Որոշ կանանց համար, կրծքի աուգմենտացիան ավելի ինքնավստահ զգալու հնարավորություն է։ Մյուսների համար՝ տարբեր վիճակներում կրծքերի վերամոդելավորման մի մասն է :
Կրծքի աուգմենտացիան իրականացվում է իմպլանտների միջոցով, որոնք կարող են տեղադրվել կրծքամկանների վրա կամ տակ։ Ընդհանուր առմամբ, կրծքի աուգմենտացիան նվազագույն ինվազիվ միջամտություն է, քանի որ կատարվում է ընդամեն մեկ, երեք սանտիմետր երկարությամբ կտրվածք։ Կրծքի աուգմենտացիա համեմատաբար հեշտ վիրահատություն է։ Սակայն, ինչպես բոլոր վիրահատությունները, այն նույնպես պարունակում է որոշակի ռիսկեր և ոչ հստակություն :
Ռեդուկցիոն մամոպլաստիկա
Կրծքի ռեդուկցիոն վիրահատությունը հայտնի է նաև ռեդուկցիոն մամոպլաստիկա կամ մամոպլաստիկա անվանումներով։ Սա կոսմետիկ վիրաբուժական միջամտություն է, որի նպատակը մեծ կամ կախված կրծքերի փոքրացումն է, դարձնելով չափերն ու ձևը ավելի հարմարավետ ։ Մեծ և կախված կրծքերը շատ արագ կարող են պացիենտի համար դառնալ խնդրահարույց, ինչը կհանգեցնի ախտանիշերի խորացման և կյանքի որակի անկման։ Կրծքերի ռեդուկցիայի մասին մտածող պացիենտները շատ հաճախ գանգատվում են պարանոցի և մեջքի ցավերից, դիսկոմֆորտի զգացողությունից, անցանկալի ոտնձգություններից և ցածր ինքնագնահատականից ։
Վիրահատության պատճառներ
Մեծ կրծքեր ունեցող շատ կանայք ենթարկվում են տարբեր աստիճանի ֆիզիկական և հոգեբանական սթրեսի, որոնցից են՝
Վիրահատության նպատակը կրծքի չափերի փոքրացումն է, որպեսզի այն ավելի հարմարավետ դառնա և ավելի համաչափ կնոջ ֆիզիկական տվյալներին համապատասխան
Առավելություններ
Ամեն տարի իրականացվում են մամոպլաստիկայի հազարավոր դեպքեր, և կանանց մեծ մահը երջանիկ է արդյունքից։ Կրծքերի ռեդուկցիա կատարած 66 կանանց շրջանում անցկացրած հետազոտությունը ցույց տվեց միջամտության արդյունքի 94% բավարարվածություն (չափի, ձևի, պտուկի դիրքի և կրծքի զգայության)։ Այս հետազոտությունը նաև ցույց տվեց ինքնագնատականի բարձրացման հրաշալի ցուցանիշներ, ինչպես նաև արտաքինի հետ կապված խնդիրները, սպորտով զբաղվելու անկարողությունը կամ կրծքի չափերի հետ կապված ամաչկոտությունը զգալիորեն նվազել են։
Ընդհանուր առմամբ, այս և այլ հետազոտությունները ցույց տվեցին, որ կրծքագեղձի ռեդուկցիան լավացնում է ֆունկցիան, բարձրացնում է կյանքի որակը մեծ կամ կախված կրծքերով կանանց դեպքում ։
Ռիսկեր
Ռեդուկցիոն մամոպլաստիկայի սպեցիֆիկ ռիսկերն են՝
Կրծքագեղձի քաղցկեղ և մամոպլաստիկա
Հետազոտությունները ցույց տվեցին, որ ռեդուկցիոն մամոպլաստիկան, կրծքագեղձի քաղցկեղի բարձր ռիսկ ունեցող կանանց շրջանում հանդիսանում է էֆելտիվ առաջնային կանխարգելման մեթոդ, որը ինչպես ցույց տվեցին չի մեծացնում քաղցկեղի առաջացման ռիսկերը և չի դժվարացնում մամոգրաֆիայի օգնությամբ դրա հայտնաբերումը ։ Ի տարբերություն մաստէկտոմիայի, թերապևտիկ մամոպլաստիկան նպատակաուղղված է մեծ կրծքեր ունեցող կանանց մոտ վաղ փուլում հայտնաբերված քաղցկեղի հեռացմանը։ Սա համընկնում է նաև այդ կանանց կոսմետիկ ցանկություններին և ունի առողջության համար դրական նշանակություն ։
Շատ զեկույցներում անդրադարձ է կատարվել նաև կրծքագեղձի քաղցկեղի և իմպլանտների կիրառմամբ աուգմենտացիոն մամոպլաստիկայի միջև։ Նրանց մեծամասնությունը հայտնում է, որ աուգմենտացիոն մամոպլաստիկա իրականացրած հիվանդների մոտ կրծքագեղձի քաղցկեղի աճ չկա։ Ընդհակառակը, մի շարք ուսումնասիրություններ հայտնել են, որ կրծքագեղձի քաղցկեղի հավանականությունը իրականում ավելի ցածր է այն հիվանդների մոտ, որոնք կատարել են աուգմենտացիոն մամոպլաստիկա։ Այս ուսումնասիրությունները պնդում են, որ կրծքագեղձի քաղցկեղի ցածր մակարդակի հաճախությունը, հավանաբար, պայմանավորված է այդ հիվանդների սննդակարգի ցածր կալորիականությամբ։ Այս հիվանդները, լինելով ավելի նիհար, կրծքագեղձի քաղցկեղի առաջացման բարձր հակում չունեն ։
Կրծքագեղձի քաղցկեղից բուժված մարդկանց համար կրծքագեղձի արտաքին տեսքը կարող է անհանգստացնող լինել մի քանի վիրաբուժական պրոցեդուրաներից հետո։ Ռեկոնստրուկտիվ մամոպլաստիկան կրծքագեղձի վերակառուցում է, որը կատարվում է մաստեկտոմիայից հետո կրծքերին ավելի նորմալ/ընդունելի տեսք տալու համար։ Կան որոշակի գործոններ, որոնք հաշվի են առնվում նախքան որոշում կայացնելը, թե արդյոք այդպիսի վիրահատությունը տեղին կլինի, հաշվի են առնում նախքան մաստէկտոմիան կրծքերի չափն ու ձևը, մաստէկտոմիայից հետո մնացած հյուսվածքների քանակը, քաղցկեղի կրկնվելու հավանականությունը, հետվիրահատական սպիի տեսքն ու տեղակայումը ։ Մամոպլաստիկան մաստէկտոմիայից հետո հանդիսանում է նաև մարմնի ֆիզիկական փոփոխությունները շտկելու միջոց։ Կրծքի ռեկոնստրուկտիվ վիրահատությունը կարող է իրականացվել մաստէկտոմիայի հետ միաժամանակ և դրանից հետո, երբ վերքերը ամբողջությամբ լավացած են լինում ։
Իմպլանտների միջողոցով կրծքի ռեկոնստրուկցիայի դեպքում մամոգրամման սովորաբար խորհուրդ չի տրվում, և նման կանայք պետք է անպայման զգուշացնեն ռադիոլոգին իմպլանտի առկայության մասին։ Մինչ մամոգրամման իրականացնելը անհրաժեշտ է կատարել որոշակի քայլեր, որպեսզի ճիշտ պատասխան ստանան և չվնասեն կրծքային իմպլանտը ։
Ծանոթագրություններ
Կատեգորիա:Կրծքային վիրաբուժություն Կատեգորիա:Պլաստիկ վիրաբուժություն
Մոնտե Վիդոն Կոմբատե
Մոնտե Վիդոն Կոմբատե (Monte Vidon Combatte), կոմունա Իտալիայում, գտնվում է Մարկե շրջանում՝ Ֆերմո պրովինցիայում։
Բնակչությունը կազմում է 482 մարդ (2008), բնակչության խտությունը՝ 46 մարդ/կմ²։ Տարածքը կազմում է 11 կմ²։ Փոստային ինդեքս՝ 63027։ Հեռախոսային կոդ՝ 0734։ Բնակավայրի հովանավոր սուրբն է Սան Գիորգիոն։
Արտաքին հղումներ
Կատեգորիա:Իտալիայի քաղաքներ
Մուհամմեդ Ալի
Մուհամմեդ Ալի (Մուհամմադ Ալի) (Muhammad Ali, ), ծնված որպես՝ Կասիուս Մարցելուս Քլեյ կրտսեր (Cassius Marcellus Clay, Jr.), աֆրոամերիկացի նշանավոր պրոֆեսիոնալ ծանրքաշային կարգի բռնցքամարտիկ, մարդասեր և հասարակական գործիչ։